MDAI(A) 1957, 233-41, no. 64
Region: Aegean Islands, incl. Crete (IG XI-[XIII]) — Samos (IG XII,6) 

[εδοξεν τηι βουληι και τωι δημωι γνωμη πρυτανεων] [υπερ ων - προ]εγραψαντο λ----[οπως διοδωρος διοσκουριδου] ιατρος δεδημοσιευκως ε[φ ετη πλειονα παρ ημιν] και παρεισχημενος τας χ[ρε]ιας κατα την τεχνη[ν] ανεγκλητως και εν τηι αποκ[α]ταστασει της πολεως και εν ταις των ακρων πολιορ[κι]αις πολλων τραυματιων γινομενων παρεισχημε[νο]ς τας χρειας επαινεθη[ι] και τιμηθηι καθοτι αν τηι βουλη[ι κ]αι τωι δημωι δοξηι και η βουλη προεβουλευσεν επ[ει]σαγειν περι τουτων εν ταις αρχαιρεσιαις επειδη [δι]οδωρος διοσκουριδου ειληφως παρ ημιν το δημο[σ]ιον [ερ]γον των ιατρων το πρωτον εφ ετη πλειονα εν τε [τοι]ς εμπροσθεν χρονοις πολλους των πολιτων και τω[ν α]λλων των εν τηι πολε[ι] εις επικινδυνους εμπεσοντ[ας δ]ιαθεσεις τηι αυτου εμπειριαι τε και επιμελειαι θερα[πε]υσας αποκατεστησε και παραιτιος εγενετο της σω[τ]ηριας αυτων καθοτι και πλειονακις επι των εργολαβιω[ν] υπο πολλων εν τωι δημωι μεμαρτυρηται εν τε τοις [γε]νομενοις σεισμοις παρ ημιν πολλ[ω]ν περ[ι]πεσοντω[ν δ]υσχερεσιν και παντο[δ]απαις πληγαις δια το παραδ[οξ]ον του συμπτωματος [πρ]οσδεομενης οξειας της [θερ]απειας ομοιως πασιν [τ]ην αυτου χρειαν μεριζων ε[βοη]θησεν των δε [μ]ε[τα]πεμ[π]των δικαστων παραγενομε[νω]ν προς ημας και τ[ιν]ων εμπεσοντων εις αρρωστιαν [συ]νταξαντος του δημου την θεραπειαν αυτων ποεισθ[αι] και εν τουτοις ισον και αμεμψιμοιρητον αυτον παρεσ[χε]το εν τε τηι αποκαταστασει της πολεως εις τα του βα[σιλε]ως πτολεμαιου πραγματα γινομενων τραυματιω[ν π]ολλων εν ταις των ακρων πολιορκιαις και ταις καθ ημερ[αν] συμπλοκαις ουδεμιαν κακοπαθιαν ουδε δαπανην [περι π]λειονος ποιουμενος της κοινης σωτηριας και των [αει ενδ]εομενων της [βοηθεια]ς εκ των ιδιων την εις ταυ[τα ------------] [-----------] το καθ αυτον 0[-----------------] [------------------]ιογ[------------------].